למידה חברתית-רגשית

למידה חברתית-רגשית (באנגלית: SEL נקראת גם למידה רגשית חברתית) היא שיטה חינוכית שמטרתה לטפח מיומנויות חברתיות ורגשיות במסגרת תוכניות הלימודים בבית הספר. במסגרות רבות, העיסוק ב-SEL נעשה באותה מידה כמו מקצועות אחרים, כגון מתמטיקה, מדעים וקריאה.<ref></ref>

== היסטוריה ==
SEL התחילה בשנות ה-60 בבית הספר לרפואה ייל במרכז ללימודי ילדים. שם, פרופסור ג'יימס קומר התמקד במערכות החינוך של קהילות אפרו-אמריקאיות בעלות הכנסה נמוכה, במיוחד בתי הספר היסודיים בניו הייבן, קונטיקט בשל הישיגיהם האקדמיים הנמוכים.<ref></ref> בית ספרו של קומר הפעיל תוכניות שהתמקדו בצרכים החברתיים והרגשיים של התלמידים. משם התפשטה הגישה לשאר בתי הספר הציבוריים בניו הייבן.

רוג'ר וייסברג וטימותי שריבר, שהיו חוקרים ומחנכים, הקימו את תוכנית הפיתוח החברתי של ניו הייבן ב-1987. ה-Collaborative for Academic, Social and Emotional Learning (CASEL) נוסד בשנת 1994. בשנת 1997 פרסמו מסמך בשם "קידום למידה חברתית ורגשית: קווים מנחים למחנכים".<ref>[https://casel.org/about-us/our-history/ About CASEL - Our History]</ref>

== השיטה החינוכית ==
CASEL מגדירה את חמשת המרכיבים העיקריים של SEL כ:

# מודעות עצמית: המיומנות להכיר את הרגשות של האדם ולפתח תפיסה עצמית חיובית.<ref></ref>
# ניהול עצמי: היכולת העצמית לוויסות רגשות ולניטור ההתנהגות של האדם.<ref></ref> מתייחס גם למוטיבציה פנימית ולהגדרת יעדים אישיים.
# מודעות חברתית: היכולת להיות בעל מודעות לרגשות ולמצבים חברתיים של אחרים.<ref></ref>
# מיומנויות זוגיות: המיומנות לטפח מערכות יחסים ולתקשר בתוכם.<ref></ref>
# קבלת החלטות אחראית: היכולת לפתור בעיות ולעמוד באחריות עצמית.<ref></ref>

CASEL גם מגדירה את הסביבות הטובות ביותר ליישום SEL ברמות שונות, כגון כיתות, בתי ספר, משפחות ומטפלים וקהילות.<ref></ref> רעיונות אלו נועדו לסייע לתלמידים לחיות חיים בריאים מבחינה חברתית ורגשית הן במהלך שהותם במערכת בית הספר והן לאחריהם.<ref name=":0"></ref>

== יתרונות ==

מחקרים הראו שתוכניות כמו SPARK היו כלי מוצלח לבתי ספר עם אוכלוסייה מגוונת להחדרה ולעידוד מיומנויות SEL.<ref></ref>

עוד הוכיחו מחקרים כי היישום של SEL קשור סטטיסטית לשיפור הדינמיקה החברתית של בתי ספר על ידי הפחתת תוקפנות פיזית<ref></ref> והפחתת בריונות של תלמידים.<ref></ref> בנוסף, יישום תוכניות SEL כבר בגן קשור לירידה בסבירות שתלמידים יגדלו להשתמש בדיור ציבורי או יגיעו חיכוך עם גורמי חוק.<ref></ref>

תומכי SEL טוענים שהנושא חשוב גם למורים על מנת להבין ולהדגים בכיתותיהם את השיטה ולהפוך את תהליך הלמידה לטבעי יותר וקל יותר להסתגלות. הרבה יותר קל ללמוד דברים כמו קבלת החלטות אחראית ובניית מערכות יחסים חיוביות עבור תלמידים שנחשפים כל הזמן לדוגמאות של ההתנהגות. כאשר SEL שזור בשיעורים ובסביבת בית הספר, התלמידים מתייחסים טוב יותר לתוכן, הם בעלי מוטיבציה רבה יותר ללמוד, ומבינים את תוכנית הלימודים ביתר קלות.

עוד אומרים התומכים בשיטה, ש-SEL יכול גם להוביל לכך שסטודנטים ילמדו גם מיומנויות חשובות עבור מקום העבודה, כמו עבודת צוות, ניהול זמן ומיומנויות תקשורת.

ולמרות כל זאת, רק לשלוש מדינות בארצות הברית (אילינוי, קנזס ופנסילבניה) יש כיום תקני SEL עבור תוכנית הלימודים K-12 שלהם.<ref name=":2"></ref>

== ביקורת ==
=== דאגות לגבי אינדוקטרינציה ===
מספר פרסומים וקבוצות שמרניות, כולל "National Review" ו-"The Federalist", מתחו ביקורת על למידה חברתית-רגשית כ"סוס טרויאני" המשמש להבאת רעיונות כמו תאוריית גזע ביקורתית, נטייה מינית וזהות מגדרית ופוליטיקה שמאלנית אחרת לכיתה.<ref></ref>

רוברט פונדיסיו מצוות חשיבה הנוגע מטעם American Enterprise Institute, מתח גם הוא ביקורת על SEL על כך ששינה את תפקיד המורה מעוסק בפדגוגיה לפסיכותרפיסט או עובד סוציאלי.<ref><templatestyles src="Module:Citation/CS1/styles.css" /></ref>

המתנגדים ל-SEL מצטטים את יוזמת 2020 של CASEL, הנוגעת ל"SEL טרנספורמטיבי", כהוכחה נוספת לכך של-SEL יש סממנים פוליטיים שמאלניים; "SEL טרנספורמטיבי" מונה בין מטרותיה "חקירת נורמות חברתיות, שיבוש והתנגדות לחוסר שוויון, ובנייה משותפת של פתרונות הוגנים וצודקים".<ref></ref>

=== חששות לגבי פרטיות ואיסוף מידע ===
בחלק מבתי הספר, התלמידים מתבקשים להזין את מצב הרוח או הרגשות הנוכחיים שלהם לאפליקציה מדי יום, כחלק מתוכנית הלימודים החברתית-רגשית. זה גרם לכמה חוקרים להביע דאגה מההדרה של ההורים מהתהליך, כמו גם לגבי ההגנה על פרטיות התלמידים.<ref></ref><ref></ref>

== מדיניות ממשלתית ==
=== תמיכה ===
חבר הקונגרס האמריקני טים ריאן הציג את HR4626 - חוק למידה רגשית חברתית למשפחות משנת 2019 (חוק SELF) ב-18 באוקטובר 2019 בקונגרס ה-116.<ref></ref> מטרת הצעת חוק זו הייתה ליצור תוכנית מענקים התומכת ביצירה ויישום של תוכנית בבתי הספר המסייעת בפיתוח הרגלים חברתיים ורגשיים. הצעת חוק זו נתמכה רק על ידי הנציגה דבי מוקארסל-פאוול.

=== התנגדות ===
בפברואר 2022, הסנאטור של אוקלהומה, שיין ג'ט, הציע הצעת חוק בבית המחוקקים של המדינה שמטרתה לאסור על בתי ספר ציבוריים וצ'רטרים לקדם או ליישם מושגי SEL באמצעות כספים ציבוריים או פרטיים.<ref></ref>

באפריל 2022, מחלקת החינוך של פלורידה (FDOE) פרסמה רשימה של חומרי לימוד למתמטיקה. מבין ספרי הלימוד שהוגשו לבדיקת FDOE,41% נדחו מסיבות שונות, כולל "הוספה בלתי רצויה" של SEL במקצוע המתמטיקה.<ref></ref><ref></ref>

== קישורים חיצוניים ==
* [https://casel.org/about-us/ אתר CASEL]
* [https://www.congress.gov/bill/116th-congress/house-bill/4626/text HR4626 - חוק למידה רגשית חברתית למשפחות משנת 2019]
* [https://www.cdc.gov/healthyschools/sec.htm אקלים ולמידה חברתי ורגשי], מרכזים לבקרת מחלות ומניעתן
* [https://safesupportivelearning.ed.gov/hot-topics/social-emotional-learning למידה חברתית ורגשית], המרכז הלאומי לסביבות למידה תומכות בטוחות
* [https://open.spotify.com/show/3ylZdMTZUopXuLtWZl2zOJ?si=hK9wh2VOTrOOjNI1H0BvrQ כיתה 301 - SEL] פודקאסט מאת טל גרינסון בנושא למידה חברתית-רגשית.

== הערות שוליים ==

קטגוריה:חינוך